งวดนี้ ลอตเตอรี่เหลือบาน แม่ค้าบ่น ทั้งข่าวหวยปลอม-พิมพ์เพิ่ม-ส่งช้า
แม่ค้าบ่น งวดนี้ลอตเตอรี่เหลือเพียบ จากหลายสาเหตุ ทั้งคนซื้อกลัวของปลอม เดือน ก.พ.มี 28 วัน กองสลากฯ พิมพ์เพิ่ม แถมให้รับช้ากว่าปกติ 5 วัน มีเวลาขายน้อย ที่สำคัญชาวบ้านไม่ค่อยมีเงิน ขาดทุนมา 2 งวด แต่งวดนี้หนักที่สุด ,เช้าวันที่ 1 มี.ค.60 ก่อนหวยออก ที่แผงขายสลากกินแบ่งรายใหญ่ ตลาดหอนาฬิกา ต.ในเมือง อ.เมือง จ.กำแพงเพชร นางอุ่นเรือน พลแย้ม เจ้าของแผงขายใหญ่ที่สุดของ จ.กำแพงเพชร ยังมีสลากกินแบ่งเหลือติดแผงจำนวนมาก และการซื้อขายก็ไม่คึกคัก คนซื้อบางตามาก ไม่เหมือนงวดที่ผ่านๆ มา เพราะปกติในวันที่ออกรางวัล จะต้องมีผู้ที่นิยมซื้อสลากกินแบ่งมาหาซื้อเลขเด็ดกันแน่นบริเวณแผงที่ขายสลากฯ,นางอุ่นเรือน เปิดเผยว่า สาเหตุที่หวยงวดนี้เหลือมาก เพราะเดือนนี้มีแค่ 28 วัน ทำให้ระยะเวลาการขายน้อยลง นอกจากนี้ยังมีสาเหตุสืบเนื่องจากมีหวยปลอมระบาดในงวดที่ผ่านมา ทำให้คนไม่ค่อยกล้าซื้อ บางคนยังสอบถามว่ารับหวยมาจากภาคอีสานหรือไม่ ต้องอธิบายว่าตนมีโควตาเอง และซื้อเสริมมาจากกรุงเทพฯ,ยังมีอีกคือ กองสลากฯ ได้พิมพ์สลากฯ เพิ่ม และจ่ายให้เจ้าของโควตาช้ามาก ปกติวันที่ออกรางวัลก็สามารถไปรับหวยงวดใหม่ได้แล้ว แต่งวดนี้ล่วงเลยมา 5 วันหลังออกรางวัล จึงสามารถไปรับสลากฯ ใหม่มาได้ ทำให้ระยะเวลาการขายลดน้อยลงไปอีก,ในท้องตลาดมีสลากฯ จำนวนมาก แต่คนซื้อก็ยังเท่าเดิม แถมยังลดปริมาณการซื้อลงด้วย เนื่องจากประชาชนไม่ค่อยมีเงิน คงเพราะเศรษฐกิจที่ไม่ค่อยดี รวมทั้งย่างเข้าหน้าแล้ง ชาวไร่ชาวนาไม่มีผลผลิตขาย,ส่วน จ.ขอนแก่น เช้าวันที่ 1 มี.ค. จากการตระเวนดูของผู้สื่อข่าวพบว่า บางร้านยังเหลือสลากฯ มากกว่าครึ่งแผง ซึ่งพ่อค้าแม่ค้าบอกว่าต้องรอดูช่วงบ่ายอีกครั้งว่าจะจำหน่ายหมดหรือไม่ เพราะคนไทยชอบซื้อสลากฯ ตอนใกล้หวยออก,นางแววไว แสไพศาล อายุ 60 ปี ชาวบ้านโนนชัย ต.ในเมือง อ.เมืองขอนแก่น ลูกค้าที่มาเสี่ยงโชค บอกว่า ตนซื้อสลากฯ ทุกงวด เพราะชอบเสี่ยงโชค แม้ว่าจะไม่เคยถูกรางวัลใหญ่ ส่วนเรื่องสลากฯ ปลอมระบาดนั้น เพื่อความมั่นใจ จึงเปลี่ยนการซื้อจากพ่อค้าแม่ค้าเดินเร่ขาย มาซื้อจากร้านใหญ่ และมีหน้าร้านประจำ,ขณะที่ นายลำดวน มณีแจ่ม อายุ 60 ปี อยู่บ้านเลขที่ 109/111 ถนนหน้าเมือง ในเขตเทศบาลนครขอนแก่น ซึ่งเปิดเป็นแผงจำหน่ายสลากฯ กล่าวว่า ตนขายสลากฯ มา 6 ปีแล้วขายหมด ไม่เคยเหลือ มีเพียงวันที่ 16 ก.พ.ที่ผ่านมา ที่สลากฯ เหลือจำนวนมาก และงวดวันที่ 1 มี.ค. ก็ส่อเค้าว่าจะเหลือเยอะอีก.
แม่ค้าบ่น งวดนี้ลอตเตอรี่เหลือเพียบ จากหลายสาเหตุ ทั้งคนซื้อกลัวหวยปลอม เดือน ก.พ.มี 28 วัน กองสลากฯพิมพ์เพิ่ม แถมให้รับช้ากว่าปกติ 5 วัน ที่สำคัญชาวบ้านไม่ค่อยมีเงิน ขาดทุนมา 2 งวดแล้ว แต่งวดนี้หนักที่สุด 
ลอตเตอรี่,ลอตเตอรี่เหลือ,ลอตเตอรี่ขายไม่หมด,หวย,หวยปลอม